ΠΕΡΙΕΧΟΜΕΝΑ
ΑΠΟΦΑΣΕΙΣ
Κατανομή προσωπικού στο Υπουργείο Παιδείας,
Θρησκευμάτων και Αθλητισμού.
Κατανομή προσωπικού στo Υπουργείο Παιδείας,
Θρησκευμάτων και Αθλητισμού.
Σύσταση - συγκρότηση τριμελούς γνωμοδοτικού
οργάνου στο Υπουργείο Εσωτερικών (Τομέας Διοικητικής Ανασυγκρότησης) Επιτροπής Παρακο-
λούθησης  - Παραλαβής της σύμβασης παροχής
υπηρεσιών με αντικείμενο την «Ετήσια συντήρηση και την παροχή υπηρεσιών υλοποίησης διαλει-
τουργικοτήτων, βελτιώσεων και επεκτάσεων της
Δημόσιας Βάσης Δεδομένων και του Ειδικού Μητρώου των Ο.Κοι.Π της Διεύθυνσης Οργανώσεων
Κοινωνίας Πολιτών (Ο.Κ.οι.Π.) και Κοινωφελών
Φορέων, του Υπουργείου Εσωτερικών».
ΑΠΟΦΑΣΕΙΣ
Αριθμ. ΔΙΠΑΑΔ/Φ.Κ./13/20786
(1)
Κατανομή προσωπικού στο Υπουργείο Παιδείας,
Θρησκευμάτων και Αθλητισμού.
Η ΥΦΥΠΟΥΡΓΟΣ ΕΣΩΤΕΡΙΚΩΝ
Έχοντας υπόψη:
1. Την παρ. 21 του άρθρου ενάτου του ν. 4057/2012
«Πειθαρχικό Δίκαιο Δημοσίων Πολιτικών Διοικητικών
Υπαλλήλων και Υπαλλήλων Νομικών Προσώπων Δημοσίου Δικαίου» (Α’ 54).
2. Την παρ. 5 του άρθρου 11 του ν. 3833/2010 «Προστασία της Εθνικής Οικονομίας - Επείγοντα Μέτρα για
την αντιμετώπιση της δημοσιονομικής κρίσης» (Α’ 40).
3. Τον ν. 4813/2021 «Μεσοπρόθεσμο Πλαίσιο Δημοσιονομικής Στρατηγικής 2022-2025» (Α’ 111).
4. Τα άρθρα 76 και 77 του ν. 4727/2020 «Ψηφιακή
Διακυβέρνηση [Ενσωμάτωση στην Ελληνική Νομοθεσία της Οδηγίας (ΕΕ) 2016/2102 και της Οδηγίας (ΕΕ)
2019/1024] - Ηλεκτρονικές Επικοινωνίες [Ενσωμάτωση
στο Ελληνικό Δίκαιο της Οδηγίας (ΕΕ) 2018/1972] και
άλλες διατάξεις» (Α’ 184).
5 Το π.δ. 133/2017 «Οργανισμός του Υπουργείου Διοικητικής Ανασυγκρότησης (Α’ 161).
6. Το π.δ. 81/2019 «Σύσταση, συγχώνευση, μετονομασία και κατάργηση Υπουργείων και καθορισμός των
αρμοδιοτήτων τους - Μεταφορά υπηρεσιών και αρμοδιοτήτων μεταξύ Υπουργείων» (Α’ 119).
7. Το π.δ. 84/2019 «Σύσταση και κατάργηση Γενικών
Γραμματειών και Ειδικών Γραμματειών/Ενιαίων Διοικητικών Τομέων Υπουργείων» (Α’ 123).
8. Το π.δ. 77/2023 «Σύσταση Υπουργείου και Μετονομασία Υπουργείων - Σύσταση, κατάργηση και μετονομα-
σία Γενικών και Ειδικών Γραμματειών - Μεταφορά αρμοδιοτήτων, υπηρεσιακών μονάδων, θέσεων προσωπικού
και εποπτευομένων φορέων» (Α’ 130).
9. Το π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α’ 131).
10. Το π.δ. 82/2023 «Μετονομασία Υπουργείου - Σύσταση και μετονομασία Γενικών Γραμματειών - Μετα-
φορά αρμοδιοτήτων, υπηρεσιακών μονάδων και θέσεων προσωπικού - Τροποποίηση και συμπλήρωση του
π.δ. 77/2023 (Α’ 130) - Μεταβατικές διατάξεις» (Α’ 139).
11. Την υπό στοιχεία ΔΙΠΠ/Φ.ΕΠ.1/71/οικ. 4573/
01-3-2011 (Β’ 323) κοινή απόφαση των Υπουργών Εσωτερικών, Αποκέντρωσης και Ηλεκτρονικής Διακυβέρνησης
και Οικονομικών, για τον καθορισμό των προτεραιοτήτων των κριτηρίων κατανομής προσωπικού.
12. Την υπ’ αρ. 947/19-6-2024 κοινή απόφαση του
Πρωθυπουργού και του Υπουργού Εσωτερικών «ΑνάΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
31 Ιανουαρίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 293
31.01.2025 21:07:58
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 293/31.01.2025
θεση αρμοδιοτήτων στην Υφυπουργό Εσωτερικών Παρασκευή Χαραλαμπογιάννη» (Β’ 3715).
13. Την υπ’ αρ. 42/30.9.2020 Πράξη του Υπουργικού
Συμβουλίου «Έγκριση προγραμματισμού προσλήψεων
έτους 2021».
14. Το υπό στοιχεία Φ/147978/Ζ2/10-12-2024 έγγραφο
του Υπουργείου Παιδείας, Θρησκευμάτων και Αθλητισμού.
15. Την ανάγκη ορθολογικής κατανομής και αξιοποίησης του μονίμου και με σχέση εργασίας Ιδιωτικού Δι-
καίου Αορίστου Χρόνου προσωπικού που διορίζεται ή
προσλαμβάνεται στους φορείς της παρ. 1 του άρθρου 2
του ν. 4765/2021 (Α’ 6).
16. Το γεγονός ότι από την παρούσα απόφαση κατανομής δεν προκαλείται δαπάνη.
17. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει υπο-
χρέωση καταχώρισης στο ΕΜΔΔ - ΜΙΤΟΣ, αποφασίζουμε:
Την κατανομή ενός (1) ατόμου, σε θέση μέλους ΔΕΠ,
στο Πανεπιστήμιο Δυτικής Αττικής.
Η ισχύς της παρούσας αρχίζει από την δημοσίευσή της
στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 9 Ιανουαρίου 2025
Η Υφυπουργός
ΠΑΡΑΣΚΕΥΗ ΧΑΡΑΛΑΜΠΟΓΙΑΝΝΗ
Ι
Αριθμ. ΔΙΠΑΑΔ/Φ.Κ./14/20791
(2)
Κατανομή προσωπικού στo Υπουργείο Παιδείας,
Θρησκευμάτων και Αθλητισμού.
Η ΥΦΥΠΟΥΡΓΟΣ ΕΣΩΤΕΡΙΚΩΝ
Έχοντας υπόψη:
1. Την παρ. 21 του άρθρου ενάτου του ν. 4057/2012
«Πειθαρχικό δίκαιο Δημοσίων Πολιτικών Διοικητικών
Υπαλλήλων και Υπαλλήλων ΝΠΔΔ» (Α’ 54).
2. Την παρ. 5 του άρθρου 11 του ν. 3833/2010 «Προστασία της οικονομίας - επείγοντα μέτρα για την αντιμε-
τώπιση της Δημοσιονομικής κρίσης» (Α’ 40).
3. Τον ν. 4813/2021 «Μεσοπρόθεσμο Πλαίσιο Δημοσιονομικής Στρατηγικής 2022-2025» (Α’ 111).
4. Τα άρθρα 76 και 77 του ν. 4727/2020 «Ψηφιακή
Διακυβέρνηση (Ενσωμάτωση στην Ελληνική Νομοθεσία της Οδηγίας (ΕΕ) 2016/2102 και της Οδηγίας (ΕΕ)
2019/1024) - Ηλεκτρονικές Επικοινωνίες (Ενσωμάτωση
στο Ελληνικό Δίκαιο της Οδηγίας (ΕΕ) 2018/1972) και
άλλες διατάξεις» (Α’ 184).
5. Το π.δ. 133/2017 «Οργανισμός του Υπουργείου Διοικητικής Ανασυγκρότησης» (Α’ 161).
6. Το π.δ. 81/2019 «Σύσταση, συγχώνευση, μετονομασία και κατάργηση Υπουργείων και καθορισμός των
αρμοδιοτήτων τους - Μεταφορά υπηρεσιών και αρμοδιοτήτων μεταξύ Υπουργείων» (Α’ 119).
7. Το π.δ. 84/2019 «Σύσταση και κατάργηση Γενικών
Γραμματειών και Ειδικών Γραμματειών/Ενιαίων Διοικητικών Τομέων Υπουργείων» (Α’ 123).
8. Το π.δ. 77/2023 «Σύσταση Υπουργείου και μετονομασία Υπουργείων - Σύσταση, κατάργηση και μετονομα-
σία Γενικών και Ειδικών Γραμματειών - Μεταφορά αρμοδιοτήτων, υπηρεσιακών μονάδων, θέσεων προσωπικού
και εποπτευόμενων φορέων» (Α’ 130).
9. Το π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α’ 131).
10. Το π.δ. 82/2023 «Μετονομασία Υπουργείου - Σύσταση και μετονομασία Γενικών Γραμματειών - Μετα-
φορά αρμοδιοτήτων, υπηρεσιακών μονάδων και θέσεων προσωπικού - Τροποποίηση και συμπλήρωση του
π.δ. 77/2023 (Α’ 130) - Μεταβατικές διατάξεις» (Α’ 139).
11. Την υπό στοιχεία ΔΙΠΠ/Φ.ΕΠ.1/71/οικ. 4573/
01-3-2011 (Β’ 323) κοινή απόφαση των Υπουργών Εσωτερικών, Αποκέντρωσης και Ηλεκτρονικής Διακυβέρνησης
και Οικονομικών, για τον καθορισμό των προτεραιοτήτων των κριτηρίων κατανομής προσωπικού.
12. Την υπ’ αρ. 947/19.06.2024 κοινή απόφαση του
Πρωθυπουργού και του Υπουργού Εσωτερικών «Ανάθεση αρμοδιοτήτων στην Υφυπουργό Εσωτερικών, Πα-
ρασκευή Χαραλαμπογιάννη» (Β’ 3715).
13. Την υπό στοιχεία ΔΙΠΑΑΔ/Φ.ΕΓΚΡ/92/13224/
08-11-2023 κοινή απόφαση των Υπουργών Εθνικής Οικονομίας και Οικονομικών και Εσωτερικών «Έγκριση για
την κίνηση διαδικασιών για την έκδοση προκήρυξης έξι
(6) θέσεων μελών ΔΕΠ, στα Ανώτατα Εκπαιδευτικά Ιδρύματα της χώρας»(Υπουργείο Παιδείας, Θρησκευμάτων
και Αθλητισμού).
14. Το υπό στοιχεία Φ/147971/Ζ2/10-12-2024 έγγραφο
του Υπουργείου Παιδείας, Θρησκευμάτων και Αθλητισμού.
15. Την ανάγκη ορθολογικής κατανομής και αξιοποίησης του τακτικού προσωπικού και των λειτουργών που
διορίζονται ή προσλαμβάνονται στους φορείς της παρ. 1
του άρθρου 2 του ν. 4765/2021 (Α’ 6).
16. Το γεγονός ότι από την παρούσα δεν προκαλείται
δαπάνη.
17. Το γεγονός ότι οι διατάξεις της παρούσας δεν
αφορούν σε διοικητική διαδικασία για την οποία υπάρχει υποχρέωση καταχώρισης στο ΕΜΔΔ - ΜΙΤΟΣ, απο-
φασίζει:
Την κατανομή ενός (1) ατόμου, σε θέση μέλους Διδακτικού Ερευνητικού Προσωπικού (Δ.Ε.Π.), στη βαθμίδα
του Επίκουρου Καθηγητή στο Τμήμα Πολιτικής Επιστήμης και Διεθνών Σχέσεων της Σχολής Κοινωνικών και Πο-
λιτικών Επιστημών του Πανεπιστημίου Πελοποννήσου
με γνωστικό αντικείμενο «Υποδείγματα Λήψης Αποφάσεων και Πληροφοριακά Συστήματα στην Παγκόσμια
Πολιτική Οικονομία» (Υπουργείο Παιδείας, Θρησκευμάτων και Αθλητισμού).
Η ισχύς της παρούσας αρχίζει από τη δημοσίευσή της
στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 9 Ιανουαρίου 2025
Η Υφυπουργός
ΠΑΡΑΣΚΕΥΗ ΧΑΡΑΛΑΜΠΟΓΙΑΝΝΗ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 293/31.01.2025
Αριθμ. ΔΙΔΚ/Φ.38/1/οικ.1255
(3)
Σύσταση - συγκρότηση τριμελούς γνωμοδοτικού
οργάνου στο Υπουργείο Εσωτερικών (Τομέας Διοικητικής Ανασυγκρότησης) Επιτροπής Παρακο-
λούθησης - Παραλαβής της σύμβασης παροχής
υπηρεσιών με αντικείμενο την «Ετήσια συντήρηση και την παροχή υπηρεσιών υλοποίησης δια-
λειτουργικοτήτων, βελτιώσεων και επεκτάσεων
της Δημόσιας Βάσης Δεδομένων και του Ειδικού
Μητρώου των Ο.Κοι.Π της Διεύθυνσης Οργανώσεων Κοινωνίας Πολιτών (Ο.Κ.οι.Π.) και Κοινω-
φελών Φορέων, του Υπουργείου Εσωτερικών».
Ο ΥΠΗΡΕΣΙΑΚΟΣ ΓΡΑΜΜΑΤΕΑΣ
ΤΟΥ ΥΠΟΥΡΓΕΙΟΥ ΕΣΩΤΕΡΙΚΩΝ
Έχοντας υπόψη:
1. Τις διατάξεις:
α) Του άρθρου 37 του ν. 4622/2019 «Επιτελικό Κράτος:
οργάνωση, λειτουργία και διαφάνεια της Κυβέρνησης,
των κυβερνητικών οργάνων και της κεντρικής δημόσιας
διοίκησης» (Α’ 133),
β) της παρ.  3 του άρθρου 221 του Γ’ μέρους του
ν. 4412/2016 «Δημόσιες Συμβάσεις Έργων, Προμηθειών
και Υπηρεσιών (προσαρμογή στις Οδηγίες 2014/24/ΕΕ
και 2014/25/ΕΕ)» (Α’ 147),
γ) των άρθρων 13-15 του Κώδικα Διοικητικής Διαδικασίας (ν. 2690/1999, Α’ 45),
δ) του άρθρου 90 του Κώδικα νομοθεσίας για την
Κυβέρνηση και τα κυβερνητικά όργανα (π.δ. 63/2005,
A’ 98), το οποίο διατηρήθηκε σε ισχύ με την περ. 22 του
άρθρου 119 του ν. 4622/2019 (Α’133),
ε) του π.δ. 133/2017 «Οργανισμός του Υπουργείου
Διοικητικής Ανασυγκρότησης» (Α’ 161),
στ) του π.δ. 81/2019 «Σύσταση, συγχώνευση, μετονομασία και κατάργηση Υπουργείων και καθορισμός των
αρμοδιοτήτων τους - Μεταφορά υπηρεσιών και αρμοδιοτήτων μεταξύ Υπουργείων» (Α’ 119),
ζ) του π.δ. 84/2019 «Σύσταση και κατάργηση Γενικών
Γραμματειών και Ειδικών Γραμματειών/Ενιαίων Διοικητικών Τομέων Υπουργείων» (Α’ 123),
η) του π.δ. 82/2023 «Μετονομασία Υπουργείου - Σύσταση και μετονομασία Γενικών Γραμματειών - Μετα-
φορά αρμοδιοτήτων,υπηρεσιακών μονάδων και θέσεων προσωπικού - Τροποποίηση και συμπλήρωση του
π.δ. 77/2023 (Α’ 130) - Μεταβατικές διατάξεις» (Α’ 139).
2. Την υπ’ αρ. 13316/18-07-2024 υπουργική απόφαση
«Διορισμός του Παντελή Ταγκαλάκη του Οδυσσέα σε
θέση Υπηρεσιακού Γραμματέα του Υπουργείου Εσωτερικών» (Υ.Ο.Δ.Δ. 758).
3. Την ανάγκη συγκρότησης Επιτροπής για την παρακολούθηση-παραλαβή της σύμβασης παροχής υπη-
ρεσιών με αντικείμενο την «Ετήσια συντήρηση και την
παροχή υπηρεσιών υλοποίησης διαλειτουργικοτήτων,
βελτιώσεων και επεκτάσεων της Δημόσιας Βάσης Δεδομένων και του Ειδικού Μητρώου των Ο.Κοι.Π. της Διεύ-
θυνσης Οργανώσεων Κοινωνίας Πολιτών (Ο.Κ.οι.Π.) και
Κοινωφελών Φορέων».
4. Το γεγονός ότι η σύμβαση παροχής υπηρεσιών με
αντικείμενο την «Ετήσια συντήρηση και την παροχή υπηρεσιών υλοποίησης διαλειτουργικοτήτων, βελτιώσεων
και επεκτάσεων της Δημόσιας Βάσης Δεδομένων και του
Ειδικού Μητρώου των Ο.Κοι.Π. της Διεύθυνσης Οργανώσεων Κοινωνίας Πολιτών (Ο.Κ.οι.Π.) και Κοινωφελών
Φορέων» απαιτεί, για την παραλαβή της, ειδικές τεχνικές
γνώσεις πληροφορικής, επιστημονική και τεχνική κατάρτιση και εμπειρία στο αντικείμενο της πληροφορικής και
της ηλεκτρονικής διακυβέρνησης.
5. Την υπ’ αρ. 21591/24.12.2024 (ΑΔΑΜ: 24PROC016072678
2024-12-24) πρόσκληση εκδήλωσης ενδιαφέροντος του
Υπουργείου Εσωτερικών (Τομέας Διοικητικής Ανασυγκρότησης) για κατάθεση οικονομικής προσφοράς για
τη σύναψη σύμβασης παροχής υπηρεσιών με αντικείμενο την «Ετήσια συντήρηση και την παροχή υπηρεσιών
υλοποίησης διαλειτουργικοτήτων, βελτιώσεων και επεκτάσεων της Δημόσιας Βάσης Δεδομένων και του Ειδι-
κού Μητρώου των Ο.Κοι.Π. της Διεύθυνσης Οργανώσεων
Κοινωνίας Πολιτών (Ο.Κ.οι.Π.) και Κοινωφελών Φορέων».
6. Την υπό στοιχεία ΑΔΑΜ: 24SYMV016103461 2024-12-31
σύμβαση παροχής υπηρεσιών με αντικείμενο την «Ετήσια συντήρηση και την παροχή υπηρεσιών υλοποίησης
διαλειτουργικοτήτων, βελτιώσεων και επεκτάσεων της
Δημόσιας Βάσης Δεδομένων και του Ειδικού Μητρώου
των Ο.Κοι.Π. της Διεύθυνσης Οργανώσεων Κοινωνίας
Πολιτών (Ο.Κ.οι.Π.) και Κοινωφελών Φορέων, του Υπουργείου Εσωτερικών».
7. Tο γεγονός ότι από τις διατάξεις της παρούσας απόφασης δεν προκαλείται δαπάνη σε βάρος του κρατικού
προϋπολογισμού.
8. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ-ΜΙΤΟΣ, αποφασίζουμε:
Α.1 Συστήνουμε στο Υπουργείο Εσωτερικών τριμελές (3μελές) γνωμοδοτικό όργανο (Επιτροπή) για την
παρακολούθηση - παραλαβή της υπό στοιχεία ΑΔΑΜ:
24SYMV016103461 2024-12-31 σύμβασης παροχής
υπηρεσιών με αντικείμενο την «Ετήσια συντήρηση και
την παροχή υπηρεσιών υλοποίησης διαλειτουργικοτήτων, βελτιώσεων και επεκτάσεων της Δημόσιας Βάσης
Δεδομένων και του Ειδικού Μητρώου των Ο.Κοι.Π. της
Διεύθυνσης Οργανώσεων Κοινωνίας Πολιτών (Ο.Κ.οι.Π.)
και Κοινωφελών Φορέων, του Υπουργείου Εσωτερικών».
2. Η Επιτροπή αποτελείται από υπαλλήλους του Υπουργείου Εσωτερικών, με οποιαδήποτε σχέση εργασίας. Ει-
δικότερα, Πρόεδρος της Επιτροπής, με τον αναπληρωτή
του, ορίζεται υπάλληλος κατηγορίας/εκπαιδευτικής βαθμίδας ΠΕ ή ΤΕ και κλάδου/ειδικότητας Πληροφορικής ή
υπάλληλος με αναγνωρισμένους τίτλους ειδίκευσης ή
επιμόρφωση ή σχετική εμπειρία σε συναφές αντικείμενο.
Ως δεύτερο μέλος της Επιτροπής, και ο αναπληρωτής
του, ορίζονται υπάλληλοι κατηγορίας/εκπαιδευτικής
βαθμίδας ΠΕ ή ΤΕ και κλάδου/ειδικότητας ΔιοικητικούΟικονομικού ή Διοικητικού-Λογιστικού. Ως τρίτο μέλος
της Επιτροπής με τον αναπληρωτή του, ορίζεται υπάλληλος οποιασδήποτε κατηγορίας/εκπαιδευτικής βαθμίδας
και κλάδου/ειδικότητας.
Γραμματέας της Επιτροπής, με τον αναπληρωτή του,
ορίζεται υπάλληλος του Υπουργείου.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 293/31.01.2025
3. Έργο της Επιτροπής είναι η παρακολούθηση, η ποιοτική και ποσοτική παραλαβή της υπό στοιχεία ΑΔΑΜ:
24SYMV016103461 2024-12-31 σύμβασης παροχής
υπηρεσιών με αντικείμενο την «Ετήσια συντήρηση και
την παροχή υπηρεσιών υλοποίησης διαλειτουργικοτήτων, βελτιώσεων και επεκτάσεων της Δημόσιας Βάσης
Δεδομένων και του Ειδικού Μητρώου των Ο.Κοι.Π. της
Διεύθυνσης Οργανώσεων Κοινωνίας Πολιτών (Ο.Κ.οι.Π.)
και Κοινωφελών Φορέων, του Υπουργείου Εσωτερικών».
Η Επιτροπή εισηγείται για όλα τα θέματα παραλαβής
της σύμβασης, προβαίνοντας σε λειτουργικούς ή επιχειρησιακούς ελέγχους του προς παραλαβή αντικειμένου,
εφόσον αυτό προβλέπεται από τη σύμβαση ή κρίνεται
αναγκαίο, συντάσσει τα σχετικά πρωτόκολλα, παρακολουθεί και ελέγχει την εκτέλεση όλων των όρων της
σύμβασης και την εκπλήρωση των υποχρεώσεων του
αναδόχου και εισηγείται τη λήψη των επιβεβλημένων
μέτρων σε περίπτωση μη τήρησης των ως άνω όρων.
4. Η Επιτροπή θα συνεδριάζει εντός του κανονικού
ωραρίου λειτουργίας των Δημοσίων Υπηρεσιών και
σύμφωνα με τις ισχύουσες διατάξεις περί συλλογικών
οργάνων.
Β. Η θητεία των μελών της Επιτροπής αρχίζει από την
ημερομηνία ανάρτησης της απόφασης ορισμού των
μελών της στο πρόγραμμα ΔΙΑΥΓΕΙΑ και λήγει με την
οριστική παραλαβή της σύμβασης.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 22 Ιανουαρίου 2025
Ο Υπηρεσιακός Γραμματέας
ΠΑΝΤΕΛΗΣ ΤΑΓΚΑΛΑΚΗΣ

[Source: 20250200293.pdf | Tokens: 13482]